Untitled Web Page



**Comissió de Control de l'Actuació de Radiotelevisió Valenciana i les Societats que en Depenen, celebrada el dia 25 de juny de 2003.
Comença la reunió a les 13 hores i 55 minuts, sota la presidència de la Excel·lent Senyora Rosa María Barrieras Mombrú.**

 

 

***Sessió constitutiva de la Comissió de control de l'actuació de RTVV i societat que en depenen.***

**La senyora vicepresidenta primera de les Corts:**

 

Comencem la sessió constitutiva de la comissió de Control i l'actuació de la Radiotelevisió Valenciana.

La Mesa de les Corts Valencianes, en escrits números 251, 346 i 402, ha tingut coneixement de l'adscripció a esta comissió dels il·lustres diputats i diputades:

Pel Grup Parlamentari Popular, Ricardo Costa Climent, Joaquín Soler Garibo, Macarena Montesinos de Miguel, Asunción Quinzá Alegre, José Luis Ramírez Sorribes, Esther Franco Aliaga, Juan Seva Martínez y Eduardo Ovejero Adelantado.

Pel Grup Parlamentari Socialista, Andrés Perelló Rodríguez, Francesc Colomer Sánchez, Vicent Escrig Peris, Isabel Escudero Pitarch, José Antonio Godoy García y Carmen Ninet Peña.

I pel Grup Parlamentari Esquerra-Unida-Els Verds-Esquerra Valenciana: Entesa, Alfred Botella i Vicent.

Es procedeix a l'elecció de la Mesa de la comissió, de conformitat amb el que estableix l'article 39 del Reglament de les Corts Valencianes, el text del qual és el següent:

"Les comissions, amb les excepcions que s'estableixen en este Reglament, elegeixen, entre els membres d'estes, una Mesa composta per un president o presidenta, un vicepresident o vicepresidenta i un secretari o secretària.

Per a l'elecció del president o presidenta, cada diputat o diputada escriurà un sol nom en la papereta, i resultarà elegit qui obtinga el vot de la majoria absoluta dels membres de la comissió.
Si ningú obtinguera en la primera votació la susdita majoria, es repetirà l'elecció entre els qui hagen assolit els majors resultats i quedarà elegit qui obtinga més vots.

El vicepresident o vicepresidenta i secretari o secretària s'elegiran simultàniament.
Cada diputat o diputada escriurà un sol nom en la papereta, i resultaran elegits, respectivament, vicepresident o vicepresidenta i secretari o secretària, els qui per ordre correlatiu obtinguen el major nombre de noms.
En cas d'empat, resultarà elegit el candidat que pertanya a la llista electoral més votada.
"

Procedirem, seguidament, a l'elecció del president o presidenta de la comissió, d'acord amb el que estableix l'article 39.
2 del Reglament de les Corts Valencianes.

Sí?
Diga'm?

 

**La senyora Noguera Montagut:**

 

Que conste en acta la sustitución de Andrés Perelló.

 

**El senyor Vicente Navarro:**

 

De igual manera, Francesc Colomer será sustituido por Eduardo Vicente.

 

**La senyora vicepresidenta primera de les Corts:**

 

Moltes gràcies.
Constarà en acta.

Senyora secretària, si vol procedir.
Gràcies.

 

*(La senyora secretària segona crida les senyores diputades i els senyors diputats perquè dipositen la papereta en l'urna)*

 

**La senyora vicepresidenta primera de les Corts:**

 

Procedirem a l'escrutini.

 

*(La senyora presidenta procedix a l'escrutini)*

 

Per 8 vots per a Ricardo Costa i 7 vots en blanc, queda proclamat el senyor Ricardo Costa com a president de la Comissió de Control i Gestió de Radiotelevisió Valenciana.

Bé, procedirem seguidament a l'elecció del vicepresident o vicepresidenta i secretari o secretària, d'acord amb el que estableix l'article 39.
3 del Reglament de les Corts Valencianes.
Cada diputat o diputada, com havíem esmentat abans, escriuran un sol nom en la papereta, i resultaran elegits, respectivament, vicepresident o vicepresidenta i secretari o secretària els qui per ordre correlatiu obtinguen el major nombre de vots.

Per tant, quan la senyora secretària vulga.
Gràcies.

 

*(La senyora secretària segona crida les senyores diputades i els senyors diputats perquè dipositen la papereta en l'urna)*

 

**La senyora vicepresidenta primera de les Corts:**

 

Anem a procedir a l'escrutini per a vicepresident o vicepresidenta i secretari o secretària.

 

*(La senyora vicepresidenta primera procedix a l'escrutini)*

 

8 vots per al senyor Joaquín Soler; 6 vots per al senyor Vicent Escrig; 1 papereta en blanc.
Per tant, queden proclamats com a vicepresident, el senyor Joaquín Soler, i com a secretari, el senyor Vicent Escrig, que, junt amb el president, el senyor Ricardo Costa, constituiran la Mesa.
Si volen vindre a ocupar els seus llocs.
.
.
Enhorabona.
Moltes gràcies.

 

*(Els senyors diputats que han estat elegits ocupen el seu lloc en la Mesa de la comissió)*

*(Ocupa la presidència l'il·lustre diputat senyor Ricardo Costa Climent)*

 

**El senyor president:**

 

Muy brevemente para, en primer lugar, felicitar al resto de los miembros de la Mesa, al vicepresidente y al secretario, agradecer a todos los ilustres diputados el proceso de elección.
Decirles que durante estos años ustedes tienen la responsabilidad del debate en esta importantísima comisión, lo cual yo creo que va a ser un debate amplio, fructífero y positivo para todos, y nuestro papel y nuestro juego, ayudado por el de nuestro magnífico letrado, con amplia experiencia en esta comisión, es el de mantener el orden en los debates, pero sobre todo el de mantener la imparcialidad.
Yo creo que, al final, de lo que nos gustará que se hable de esta Mesa es que hemos sabido mantener el orden y hemos sido absolutamente imparciales en lo que es importante, que es el debate que ustedes van a realizar en esta comisión.

Por lo tanto, yo me pongo a disposición de todos los miembros de los Grupos Parlamentarios que forman parte de la comisión, al igual que el resto de miembros de la Mesa.
Agradecer también a los medios de comunicación al trabajo que en estos años estoy seguro van a realizar muy positivo y muy bueno.

Nada más.
Muchas gracias y nos vemos en la primera comisión en esta legislatura.
Se levanta la sesión.

*(S'alça la reunió a les 13 hores i 6 minuts)*